מת לצעוק 4

עלילת הסרט

שאקיל אוניל (שאקיל אוניל) ודוקטור פיל (פיל מקגרו) מתעוררים בחדר ומוצאים את עצמם כבולים לצינורות באמצעות שרשראות. המנחה שלהם, בילי הבובה (מהסרט המסור) מגלה להם שהחדר מלא בגז עצבים, ולרשותם זמן קצוב כדי להימלט. הם מבחינים בשני מסורים שהדרך היחידה להגיע אליהם היא לקלוע אל סל שמחובר אליהם. שאקיל (שחקן כדורסל במציאות) מוצא אבן ומנסה לקלוע בעזרתה, אולם מחטיא פעמיים, תוך שהוא פוגע בפיל. כשהוא מצליח לקלוע בניסיון השלישי, המסורים נופלים על הרצפה וכל אחד מהם מנסה לנסר את השרשראות, אך עד מהרה פיל מבין כי זוהי כף רגלם שהם צריכים לנסר על מנת להיחלץ. שאקיל מתחמן אותו לעשות כן, אם כי הוא מנסר את כף הרגל הלא נכונה ושניהם לבסוף מתים לאחר שלא עמדו בזמן שהוקצב להם.
בניו יורק, סינדי קמפבל מבקרת את הגיס שלה, טום לוגן, לאחר שבעלה ג'ורג' נפטר, ואילו האחיין שלה קודי עבר לפנימייה צבאית, מה שמתיר אותה לבדה. טום, שלא יכול לסבול אותה מדברת, מנסה להתאבד בעזרת כדורי שינה תוך כדי החד-שיח, אולם הוא בטעות לוקח כדורי ויאגרה במקום ומועד ממעקה המרפסת, כאשר הוא נוחת על הזקפה המגוחכת שלו ונהרג. סינדי מוצאת עבודה בטיפול בקשישה בשם גברת נוריס (קלוריס ליצ'מן), אשר גרה בבית רדוף רוחות. השכן החדש של סינדי, טום ראיין (קרייג ביירקו) נתקל בחבריו הישנים של ג'ורג', מאליק וסיג'יי, אשר לא במתכוון חושפים סטוץ הומוסקסואלי חד פעמי שלהם שקיימו במהלך טיול להרים. טום חוזר לביתו, לשם הגיעה אשתו לשעבר מרילין (מולי שאנון) עם ילדיהם רובי (בו מירצ'וף) ורייצ'ל (קונצ'יטה קמפבל), שמתנהגים כלפיו במרירות.
בבוקר שלמחרת, סינדי מגלה לשכן שלה טום את הסוד על מותו של בעלה ג'ורג' במהלך הקרב האחרון בקריירת האיגרוף שלה. כששניהם מתוודעים לאהבה ביניהם הם מתנשקים, והשמיים לפתע חווים סערה מוזרה שלאחריה כל כלי הרכב הממונעים נשארים ללא חשמל, ואפילו אופניים, סקייטבורד ופצצות לא זזים או עובדים. בינתיים, אובייקט עצום בשם טריפוד (שיבוש של אייפוד) יוצא מתוך האדמה ומנגן את השיר Karma Chameleon, ולאחריו שיר אחר בשם Destroy Humanity (להשמיד את האנושות) כאשר הוא מאייד אנשים. סינדי חוזרת בריצה הביתה ופוגשת בטושיו (גארט מסודה), רוח המתגוררת בבית.
סינדי מנסה לתקשר עם הרוח ביפנית מומצאת, והילד היפני מגלה לה שהתשובה לפלישה נמצאת בתוך הלב של אביו. טום עוזב את סינדי ונמלט עם ילדיו למקום לא ידוע. הנשיא בקסטר האריס מקבל ידיעה על פלישת חייזרים במהלך ביקורו בבית ספר יסודי, אך למרבה הצער הוא מתעניין יותר בספר 'ברווז המחמד שלי', ואינו מגיב בצורה ההולמת נשיא. המצב אף מחמיר עוד יותר לאחר שעוזרו מספר לו שהברווז לבסוף מת ומספר לו שחייזרים מאיידים אנשים ברחובות, ומגיע לשיאו כאשר הנשיא מייבב בפני הילדים שהוריהם עלולים למות, ובתגובה הם פורצים במהומות אלימות. בדרכו החוצה מבקש הנשיא מעוזרו להזכיר לו לאשר את הצעת החוק המאפשרת הפלה מלאכותית.
סינדי מתאחדת מחדש עם חברתה הישנה ברנדה מיקס, שהפכה לכתבת מקומית (חרף מותה בסרט הקודם). בינתיים, מאליק וסיג'יי עובדים כמפקחי ביוב, אך בצאתם ממנו הם נתקלים בעדר זומבים המנסים להתקיף אותם. הם נלחמים בהם בחזרה בקלות יתרה, למרות העובדה שאחת מהם היא סבתו של מאליק, שממשיך להצהיר על אהבתו אליה תוך כדי שהוא מכה אותה ולבסוף משליך אותה אל תעלת הביוב. סינדי וברנדה מתכננות לחפש מכונית שהמנוע שלה טרם שבק חיים, ועוקבות אחר ההוראות שהשאירה להם הרוח של טושיו. עד מהרה הן מוצאות כפר שמדמה קהילת אמישים. לדאבונן הרב, הן נתפסות ונלקחות לבית משפט, שם גורלן נמצא בידו של מנהיג הכפר, הנרי הייל (ביל פולמן). במהלך המשפט, בתו העיוורת של הייל, הולי (כרמן אלקטרה) מועדת אל תוך החדר ומניחה שהיא לבדה; היא פושטת את מכנסייה, מרימה מושב של ספסל ועושה את צרכיה בפני כל הקהל. לתדהמתם של היושבים בקהל, הייל פוסק כנגד סינדי וברנדה, והעונש המוטל עליהן הוא להישאר בכפר ללא אפשרות לעזוב אותו לעולם.
מאוחר יותר, בפגישת חירום של האומות המאוחדות, נשיא ארצות הברית הנרי האריס עושה סבב בדיחות פוגעניות במהלך טקס הסרת הלוט של נשק אשר עוצב ללחימה בחייזרים. מדענים שינו את אחת מהקרניים הקולטות חום של הטריפוד למצב ההפוך מהשמדה, כאשר הפעלה שלו כעת רק תסיר את בגדיו של האדם מעליו. הנציגים מקבלים הדגמה לא צפויה ולא רצויה של המכשיר בפעולה, כאשר הנשיא, שלא במתכוון, מפעיל אותה עליו ועליהם. לא רחוק משם, בשדה זרוע עשבים אדומים, טום וילדיו עדיין נוסעים ברכבם כאשר רוב האנשים בהם הם נתקלים מנסים לגנוב אותו, ואחד מהם אף מצליח לאחר שהצמיד רובה לראשו של טום ועסקת חליפין ביניהם משתבשת. לאחר מכן הם נכנסים אל תוך שדה קרב בין הצבא לטריפודים ורובי מחליט להשתתף בו לאחר שצפה באלימות הגרפית ביניהם. בעוד טום מנסה להניא אותו מלהתערב, מייקל ג'קסון מנסה לשכנע את רייצ'ל לבוא עמו, אולם טום מצליח לבלום אותה בזמן והם בורחים יחד אל בית עליו שומר אוליבר המטורף, אולם ההקלה מתחלפת עד מהרה בפחד כאשר הטריפוד לוכד אותם.
בחזרה בכפר, הנרי נדקר על ידי מאותגר שכלית בשם אזקיאל (כריס אליוט), ובעודו גוסס הוא מספר לסינדי וברנדה שהוא אביו הביולוגי של טושיו, ושמותו נגרם עקב תאונת משקל במהלך קרב איגרוף של סינדי. אולם נגרמים מספר אירועים אשר מונעים מהנרי לסיים לספר את הסיפור במלואו, ואירוע השיא הוא כאשר סינדי וברנדה נחטפות על ידי הטריפוד העליון. הדמויות כולם מתעוררות באותו החדר מהסצנה הראשונה, בה שהו שאקיל אוניל ודוקטור פיל. סינדי וברנדה מוצאות את עצמן כבולות למלכודות זהות לאלו שהופיעו בסרט "המסור 2", ואילו טום לבוש מכשיר מגוחך אשר מכוון לירות חץ באחוריו. בהמשך מופיעה בטלוויזיה הבובה בילי ומצהירה שלסנדי נתונה דקה אחת בלבד לאתר את המפתח שישחרר אותם, זאת באמצעות אזמל. סינדי מבינה לבסוף שהמפתח מוחבא מאחורי העין שלה - והיא מוציאה אותה ללא בעיות, מאחר שהיא חושפת שזו עין מזויפת שהשיגה לעצמה בעקבות קרב ברים שהשתבש.
בהמשך, רייצ'ל ורובי יורדים לפתע מהתקרה כאשר מתחתם גלגלי שיניים חדים מסתובבים אליהם הם מיועדים ליפול, אלא אם כן טום יאחז בחבל שימנע זאת, זאת תוך כדי שלל פעולות מסוכנות עד כדי מוות שמעוללת לו מכונה על מנת שיכריע מי מהם יינצל ומי ילך אל מותו. טום בוחר להציל את ילדיו וללכת אל מותו, אולם אז סינדי מבחינה בציור של לב על גבי ניאגרה ונזכרת במשפט של טושיו - "התשובה נמצאת בתוך הלב של אבא שלי" - ומכניסה את ידה אל תוך האסלה, שם מוצאת תמונות של בילי יחד עם טושיו ואשתו של הנרי. סינדי מחברת את חלקי הפאזל ומבינה שבילי הוא אביו הביולוגי של טושיו, ולפיכך הוא מנסה לנקום על מות בנו, והיא לאחר מכן מתחננת אליו שיבטל את נקמתו ויעצור את הפלישה.
במקביל, ברנדה נכנסת אל תוך חדר סודי שמתגלה מאחורי דלת סתרים, והיא מוצאת את עצמה מופיעה בטלוויזיה לצדו של בילי, שמתייחס אליה בחוסר נחמדות, ועד מהרה מתפתח ביניהם ריב במהלכו הם מכים אחד את השנייה, ובילי אף קורא לאחיו זולטר שיעזור לו, אולם ברנדה מתקילה את זולטר אל מחוץ למסך. לאחר שהיה עד לרמת ההקרבה העצמית של טום עבור ילדיו, בילי מחליט לחוס על חייהם, ומביע התנצלות לא מתכוונת לגבי מותם של מיליוני האנשים אותם הרג. לבסוף כולם ניצלים והם בדרכם הביתה, אולם לפני שהם שואלים לשלומה של ברנדה, שמופיעה לצדו של זולטר ומבשרת על רומן שהתקיים ביניהם.
באחרית הדבר, תשעה חודשים אחרי, ברנדה נראית יולדת תינוק השייך לזולטר, סיג'יי ומאליק מחדשים את יחסיהם והנשיא האריס נראה ישן עם ברווז. ג'יימס ארל ג'ונס מספר על ניצחון המין האנושי בעזרתה של האהבה, כאשר דקות ספורות לאחר מכן נדרס על ידי אוטובוס שחלף במקום. בינתיים, טום נראה מתארח בתוכנית האירוח של אופרה וינפרי כאשר הוא מתלהב מתשומת הלב סביבו, ולאחר תעלולים הרסניים הולכים וגוברים שכללו לזרוק בפרעות את סינדי אל הבמה בשל אהבה מטורפת ושבירת ידיה של אופרה, כמו גם שבירת כיסא על גבה, טום אץ אל עבר המצלמה ונראה מסך שחור.